નવી પેઢીને દેશપ્રેમ, એકતા અને અંખડતા, ભાઈચારો, સમાનતા, સ્વચ્છતા, નારી સશકિતકરણ, ગાંધી વિચાર, ખાદી પ્રસાર, ગ્રામીણ વિકાસ, વ્યસનમુકિતની પ્રેરણા આપવા માટે સાંજે ૬ વાગે પદ-યાત્રાનું આયોજન કરવામાં આવ્યું છે. ત્યારનું 'ફૂલછાબ'કાર્યાલય (હાલની એ. ડી. શેઠ હોસ્પીટલ)થી આરંભ થઈ રાણપુર પોલીસ સ્ટેશન પાસે આવેલ મેઘાણી-પ્રતિમા પાસે પૂર્ણાહૂતિ થશે. પોલીસ વિભાગ દ્વારા મેઘાણી-પ્રતિમાને પુષ્પાંજલિ અર્પણ થશે. ઝવેરચંદ મેઘાણીનો જન્મ ચોટીલાની પોલીસ-લાઈનમાં થયો હોવાથી ગુજરાત પોલીસ એમનું 'લાઈન-બોય'તરીકે સવિશેષ ગૌરવ અનુભવે છે. તે સમયે 'ફૂલછાબ'કાર્યાલયમાં આવેલ જે ઐતિહાસિક લીંબડા નીચે બેસીને ઝવેરચંદ મેઘાણી લખતા તેને સ્વ. અમૃતલાલ શેઠ પરિવાર દ્વારા સ્મૃતિરૂપે સાચવી રખાયો છે. સ્વાતંત્ર્ય-સંગ્રામ અને ખાદી-રચનાત્મક પ્રવૃત્ત્િ।ઓ એકબીજાની પૂરક હતી. સત્યાગ્રહીનો પોષાક પણ ખાદીનો જ રહેતો. આજે પણ ભારતભરમાં સેંકડો પરિવાર ખાદી-રચનાત્મક પ્રવૃત્ત્િ।ઓ થકી રોજગાર મેળવે છે. આથી આ દિવસે વધુમાં વધુ ખાદીની ખરીદી કરવા દેવેન્દ્રભાઈ દેસાઈ, ગોવિંદસંગભાઈ ડાભી અને પિનાકી મેઘાણીની અપીલ છે. રાષ્ટ્રીય શાયર ઝવેરચંદ મેઘાણીની સ્મૃતિને જીવંત રાખવા અને એમનાં જીવન, કાર્ય અને સાહિત્યના પ્રચાર-પ્રસારની વિવિધલક્ષી પ્રવૃત્ત્િ।ઓને વેગ આપવા તથા નવી પેઢીમાં દેશભકિતની ભાવના અને જીવન-મૂલ્યોનું સંસ્કાર-સિંચન થાય તે માટે પિનાકી મેઘાણી અને ઝવેરચંદ મેઘાણી સ્મૃતિ સંસ્થાન સવિશેષ પ્રયત્નશીલ છે.